Rikunarita-ORG/Wikinium huggingface dataset:
# ఎడ్మండ్ హిల్లరీ

| సర్ ఎడ్మండ్ హిల్లరీ |
| --- |
|  |
| జననం | (1919-07-20)1919 జూలై 20 టువాకౌ, నార్త్ ఐలాండ్, న్యూజీలాండ్ |
| మరణం | 2008 జనవరి 11(2008-01-11) (వయసు: 88) ఆక్లాండ్, న్యూజీలాండ్ |
| భాగస్వామి | లూయిస్ మేరీ రోస్ (1953-1975), జూన్ మల్‌గ్రూ (1989-) |
| పిల్లలు | పీటర్ (1954), సారా (1955), , బెలిండా (1959-1975) |
| తల్లిదండ్రులు | పర్సీవల్ అగస్టస్ హిల్లరీ , గెట్రూడ్ హిల్లరీ (క్లార్క్) |

**సర్ ఎడ్మండ్ పర్సీవల్ హిల్లరీ**, కె.జి, ఓ.ఎన్.జి, కె.బి.ఈ (జూలై 20, 1919 – జనవరి 11, 2008) న్యూజిలాండ్కు చెందిన పర్వతారోహకుడు, అన్వేషకుడు. 33 యేళ్ళ వయసులో 1953, మే 29న షేర్పా పర్వతారోహకుడు టెన్సింగ్ నార్కేతో పాటు ఎవరెస్టు శిఖరాన్ని చేరుకొని ప్రపంచములో అత్యంత ఎత్తైన శిఖరాన్ని అధిరోహించిన మొట్టమొదటి వ్యక్తులుగా చరిత్ర సృష్టించారు. వీరు జాన్ హంట్ నాయకత్వములోని తొమ్మిదవ బ్రిటీషు అధిరోహణా బృందములో భాగంగా ఎవరెస్టును ఎక్కారు.

## బాల్యం

ఎడ్మండ్ హిల్లరీ 1919 జూలై 20న న్యూజిలాండ్‌ లోని ఆక్లాండ్‌లో జన్మించాడు. 1920లో వారి కుటుంబం ఆక్లాండ్‌కు దక్షిణంగా ఉన్న త్వాకౌ పట్టణానికి నివాసం మార్చారు. హిల్లరీ విద్యాభ్యాసం త్వాకౌ ప్రాథమిక పాఠశాలలోను, ఆక్లాండ్ గ్రామర్ పాఠశాలలోనూ కొనసాగింది.

## పర్వతారోహణ

16 సంవత్సరాల వయస్సులోనే హిల్లరీ పర్వతారోహణపై మక్కువ చూపినాడు. 1939లో దక్షణ ఆల్ప్స్ పర్వతాలలో ఉన్న ఆలివర్ పర్వత శిఖరాన్ని అధిరోహించడం అతని జీవితంలో తొలి ప్రధాన సాహస కృత్యం. ఎవరెస్ట్ అధిరోహణే కాకుండా హిమాలయ పర్వతాలలో ఉన్న ముఖ్యమైన మరో 10 శిఖరాలను కూడా హిల్లరీ అధిరోహించాడు.

### ఎవరెస్టు అధిరోహణ

8848 మీటర్ల ఎత్తుతో ప్రపంచంలోనే అత్యంత ఎత్తుగల హిమాలయ పర్వతాలలోని ఎవరెస్టు శిఖరం అధిరోహణ అత్యంత సాహసమైన కృత్యం. టెన్సింగ్ నార్కేతో పాటు ఎడ్మండ్ హిల్లరీ 1953, మార్చి 29 నాడు ఈ శిఖరాన్ని చేరుకొని ఈ ఘనత సాధించిన తొలి వ్యక్తులలో ఒకడిగా అవతరించాడు.

## నేపాలీల మానవతా మూర్తి

ఎడ్మండ్ హిల్లరీ నేపాలీల ముఖ్యంగా షెర్పాల దృష్టిలో దైవసమానుడు. ఎవరెస్టు అధిరోహణ సమయంలో అక్కడి షెర్పాల దయనీయ జీవితాన్ని చూసి చలించిపోయాడు. అక్కడ పాఠశాలలు, ఆసుపత్రులు ఏర్పాటు చేసి షెర్పాల జీవితంలో వెలుగులు నింపినాడు. హిల్లరీ మరణానంతరం షెర్పాలు వెన్నతో దీపాలు వెలిగించి ప్రత్యేక బౌద్ధ ప్రార్థనలు చేశారు.

## గుర్తింపులు

* ఎవరెస్టు శిఖరాన్ని అధిరోహించి తమ దేశ గౌరవాన్ని నిలబెట్టినందుకు న్యూజీలాండ్ ప్రభుత్వం 5 డాలర్ల కరెన్సీ నోటుపై హిల్లరీ బొమ్మను ముద్రించి అతని ప్రతిభను గౌరవించింది.
* బ్రిటన్ జట్టులోని సభ్యుడిగా హిల్లరీ సాధించిన విజయాన్ని గౌరవిస్తూ బ్రిటన్ రాణి రెండో ఎలిజబెత్ హిల్లరీని సత్కరించింది.
* న్యూజిలాండ్ లోని ఎన్నో పాఠశాలలకు, సంస్థలకు హిల్లరీ పేరు పెట్టినారు.
* భారత్ లోని డార్జిలింగ్లో సెయింట్ పౌల్ పాఠశాలలోని ఒక భవనానికి కూడా హిల్లరీ పేరు పెట్టబడింది.

## విషాదకర సంఘటన

1975లో ఎడ్మండ్ హిల్లరీ నేపాల్లో సేవాకార్యక్రమాలలో భాగంగా ఆసుపత్రి నిర్మాణం జరుగుతున్నప్పుడు తనను కలుసుకోవడానికి వస్తున్న భార్య, కుమారై ప్రయాణిస్తున్న విమానం కూలిపోయి మరణం చెందడం హిల్లరీ జీవితంలో అత్యంత విషాదకరమైన సంఘటన.

## మరణం

2008, జనవరి 11 న హిల్లరీ ఆక్లాండ్‌లో మరణించాడు. అప్పుడు అతని వయస్సు 88 సంవత్సరాలు. న్యూమోనియా వ్యాధితో బాధపడుతున్న హిల్లరీకి గుండెపోటు రావడంతో ఆక్లాండ్ ఆసుపత్రిలో మరణించాడు.

## మూలాలు
# ఎర్నెస్ట్ ఆండ్రూస్

| సర్ ఎర్నెస్ట్ హెర్బర్ట్ ఆండ్రూస్ |
| --- |
| ఆండ్రూస్ సి. 1944 |
|  |
| 38వ క్రైస్ట్‌చర్చ్ మేయర్ |
| **In office** 1941, మే 28 – 1950 |
| అంతకు ముందు వారు | రాబర్ట్ మాక్‌ఫర్లేన్ |
| తరువాత వారు | రాబర్ట్ మాక్‌ఫర్లేన్ |
|  |
| వ్యక్తిగత వివరాలు |
| జననం | (1873-06-25)1873 జూన్ 25 బ్రైట్ వాటర్, న్యూజిలాండ్ |
| మరణం | 1961 నవంబరు 9(1961-11-09) (వయసు: 88) క్రైస్ట్‌చర్చ్, న్యూజిలాండ్ |
| సమాధి స్థలం | బ్రోమ్లీ స్మశానవాటిక |
| జాతీయత | New Zealand |
| జీవిత భాగస్వామి | కరోలిన్ మరియా కజిన్స్ (1872 - 1937 డిసెంబరు 27) ఫ్లోరెన్స్ మే ఎమ్మెట్ |
| బంధువులు | ఎవెలిన్ షార్లెట్ కజిన్స్ (1896–1945) (మొదటి భార్య మేనకోడలు) |
| సంతానం | ఆల్ఫా హెర్బర్ట్ (జ. 1901) పెల్హామ్ వింటర్ (జ. 1904) గ్వెన్డోలిన్ సింథియా (జ. 1909) |
| కళాశాల | కాంటర్‌బరీ విశ్వవిద్యాలయ కళాశాల |

**సర్ ఎర్నెస్ట్ హెర్బర్ట్ ఆండ్రూస్** (25 జూన్ 1873 - 9 నవంబర్ 1961) న్యూజిలాండ్ ఉపాధ్యాయుడు, ప్రింటర్, క్రికెటర్, స్థానిక-సంఘాల రాజకీయవేత్త. ఇతను 1919 నుండి క్రైస్ట్‌చర్చ్ సిటీ కౌన్సిల్‌లో, 1941 నుండి 1950లో పదవీ విరమణ చేసే వరకు క్రైస్ట్‌చర్చ్ మేయర్‌గా ఉన్నారు.

## ప్రారంభ జీవితం, కుటుంబం

ఆండ్రూస్ 1873లో నెల్సన్ సమీపంలోని బ్రైట్‌వాటర్ లో జన్మించాడు. ఇతని తండ్రి థామస్ ఆండ్రూస్, ఇతను 1842లో న్యూజిలాండ్‌కు వచ్చి 1905లో మరణించాడు. ఇతను కాంటర్‌బరీ యూనివర్శిటీ కాలేజీలో తన విద్యను అభ్యసించాడు.

ఆండ్రూస్ కరోలిన్ మరియా కౌజిన్స్ (జననం 5 ఆగస్ట్ 1872)ని 14 మార్చి 1900న వివాహం చేసుకున్నారు. వారికి ముగ్గురు పిల్లలు ఉన్నారు: ఆల్ఫా హెర్బర్ట్ (1901-2002), పెల్హామ్ వింటర్ (1904-1998), గ్వెండోలిన్ సింథియా (1909-1999). ఎవెలిన్ షార్లెట్ కౌజిన్స్ (1896–1945) ఇతని మొదటి భార్య మేనకోడలు.

విశ్వవిద్యాలయం తర్వాత, ఆండ్రూస్ ఉపాధ్యాయుడు; ఇతను 1896 ప్రారంభంలో తన ఉపాధ్యాయుల పరీక్షలలో ఉత్తీర్ణుడయ్యాడు. ఇతని ప్రారంభ నియామకంలో, ఇతను బ్యాంక్స్ పెనిన్సులాలోని కైతునాలో ఉపాధ్యాయ సహాయకుడిగా ఉన్నాడు. ఇతను హేస్టింగ్స్‌లోని హెరెటౌంగా పాఠశాలలో 1896 చివరి నుండి మార్చి 1899 వరకు, ఆపై ఫిబ్రవరి 1907 వరకు టాస్మాన్ జిల్లాలోని రివాకా పాఠశాలలో బోధించాడు. ఇతను క్రైస్ట్‌చర్చ్‌కి వెళ్లి ఆండ్రూస్, శాండో అనే ప్రింటింగ్ సంస్థను స్థాపించాడు. ఇతని వ్యాపార భాగస్వామి ఇతని కజిన్ ఆర్చిబాల్డ్ శాండో, ఇతని తల్లి థామస్ ఆండ్రూస్ సోదరి. వ్యాపార భాగస్వామ్యం 1908లో రద్దు చేయబడింది. *ది డొమినియన్* వార్తాపత్రిక యాజమాన్యంలోని వెల్లింగ్టన్ పబ్లిషింగ్ కంపెనీకి శాండో మేనేజర్ అయ్యాడు.

ఆండ్రూస్ 1890 నుండి 1907 వరకు ప్రాతినిధ్య క్రికెట్ ఆడాడు. 1892లో, ఇతను ఆష్బర్టన్ యూనియన్ క్రికెట్ క్లబ్ వ్యవస్థాపక సభ్యుడు, ఇతను ప్రారంభ కార్యదర్శి అయ్యాడు. హేస్టింగ్స్‌లో ఉన్నప్పుడు, ఇతను హాక్స్ బే కౌంటీ క్రికెట్ క్లబ్‌కు ఆడాడు. అప్పుడు ఇతను రివాకా క్రికెట్ క్లబ్ సభ్యుడు. తరువాత, ఇతను కాంటర్బరీ డ్రూయిడ్స్ కోసం ఆడాడు.

## తరువాత జీవితం

ఆండ్రూస్ 1961, నవంబరు 9న క్రైస్ట్‌చర్చ్‌లో మరణించాడు. అంత్యక్రియల సేవ రగ్బీ స్ట్రీట్ మెథడిస్ట్ చర్చిలో జరిగింది, ఆండ్రూస్‌తో చాలా కాలంగా అనుబంధం ఉంది. ఇతను తన మొదటి భార్యతో బ్రోమ్లీ స్మశానవాటికలో ఖననం చేయబడ్డాడు. సాధారణ ఆండ్రూస్ సమాధి ప్రకారం కరోలిన్ ఆండ్రూస్ 1872 నుండి 1937 వరకు, ఎర్నెస్ట్ ఆండ్రూస్ 1873 నుండి 1961 వరకు జీవించారు.

## గౌరవప్రదమైన పేరు

ఇతని గౌరవార్థం స్ప్రేడాన్ శివారులోని ఆండ్రూస్ క్రెసెంట్ పేరు పెట్టారు.

## మూలాలు

## ప్రస్తావనలు

* Scholefield, Guy (1951). *Who's Who in New Zealand* (5th ed.). Wellington: A.H. & A.W. Reed.
# బడుగు భాష

తమిళ లిపి, కన్నడ లిపి యొక్క అచ్చులు, హల్లుల ద్వరా బడుగు లిపి సృష్టి
**బడుగు భాష**, ద్రావిడ భాష జాబితాల్లో ఒకటి . ఇది దక్షిణ భాష కుటుంబానికి చెందిన కన్నడం, మళయాలం, తమిళం భాషలలో ఒకటి. ఇది నీలగిరి ప్రాంతాలలో ఆదిమవాసుల వ్యవహారిక భాష. ఈ భాషను కొందరు భాష శాస్త్రవేత్తలు కన్నడభాష మాండలికాన్ని పోలి ఉందంటారు. 10 శతాబ్దంలో విడిపోయి ప్రత్యేక భాషగా ఏర్పడిందనేది ఒక వాదన. ఆర్.బి. స్విన్‌టన్ అనే భాషా పరిశోధకుడు దీనిపై పరిశోధన చేసారు. ఈ భాషను మాట్లాడే వారు ఈ ప్రాంతంలో సుమారు 90 వేల మంది ఉంటారని అతను అంచనా వేసాడు. ఇక్కడే కాక ఒరిస్సా ప్రాంతంలో కూడా ఈ భాషను మాట్లాడే వారు ఉన్నట్టుగా గుర్తించాడు.

## ఇతరాలు

తమిళ లిపి, కన్నడ లిపి ద్వరా బడుగులిపి సృష్టి
బడుగు పేరుతో ఒక పండగను కూడా జరుపుతారు.కెరమెరి ఏజేన్సీ మండలాల్లో బడుగు ఉత్సవాన్ని ప్రజలు ఘనంగా జరుపుతారు. కెరమెరి మండలంతో పాటు జైనూర్‌, సిర్పూర్‌ (యు), ఉట్నూర్‌, నార్నూర్‌, ఇంద్రవెల్లి తదితర మండలాల్లోని వివిధ గ్రామాల్లో ఈ పండుగను అత్యంత ఉత్సాహంగా జరుపుతారు. పొలాల అమవాస్య తెల్లారి జరుపుకొనే పండుగను బడుగు పండుగ అంటారు. ఈ నేపథ్యంలో పొలాల పండుగ రోజు చేసిన నైవేద్యాన్ని ఊరు శివారులో ప్రత్యేక పూజలు జరిపి ఎద్దు దగ్గర ఈ నైవేద్యాన్ని సమర్పిస్తారు. చేతిలో కర్ర తీసుకొని ఇళ్లల్లో ఉండే దోమలు, వ్యాధులు, క్రీములు, క్రీటకాలను తొలగిస్తూ వివిధ రకాల నినాదాలు చేస్తూ ఊరు భయటకు వెళ్తారు. ఇలా చేయడం వల్ల దోమలు, ఈగలు వ్యాప్తి తగ్గుతుందని వారి నమ్మకం. శ్రావణ మాసంలో ఎలాంటి విందు భోజనానికి తావు లేకుండా మాంసాహరం తినకుండా జాగ్రత్తలు తీసుకుంటారు. పొలాల పండుగ తెల్లారి నుండి మళ్లీ యధావిధిగా గడుపుకోవడానికి ప్రత్యేకగా నిలుస్తుంది.ఈ బడగ పండుగ.

## బడుగు లిపి

ఆంగ్లం, కన్నడం ఆధారంగా ఒక లిపి నిర్మాణానికి అనేక ప్రయత్నాలు చేయబడ్డాయి. కన్నడ లిపి ఉపయోగించిన మొట్టమొదటి ముద్రిత పుస్తకం 1890 లో మంగళూరు బాసెల్ మిస్ ప్రెస్ చేత "అంగ కర్తాగిబ్బ యేసు క్రిస్తన ఒళ్ళెయ సుద్దియ పుస్తక" అనే క్రిస్టియన్ పని.బడుగు భాష వ్రాయటానికి తమిళ లిపిని కూడా ఉపయోగిస్తారు.

## మూలాలు

1. తెలుగుభాషా చరిత్ర - భద్రిరాజు కృష్ణమూర్తి
2. తెలుగు భాషా కుటుంభాల చరిత్ర - విశాలాంధ్ర -
3. తెలుగు భాష విశిష్టత -
4. తెలుగు భాష స్వరూపం - తెలుగు నేస్తం -
5.

## వెలుపలి లంకెలు
# బ్యాక్ టు ద ఫ్యూచర్

| బ్యాక్ టు ద ఫ్యూచర్ |
| --- |
| దర్శకత్వం | రాబర్ట్ జెమెకిస్ |
| రచన | * రాబర్ట్ జెమెకిస్
* బాబ్ గేల్
 |
| నిర్మాత | * బాబ్ గేల్
* నీల్ క్యాంటన్
 |
| తారాగణం | * మైఖేల్ జె. ఫాక్స్
* క్రిస్టోఫర్ లాయిడ్
* లియా థాంప్సన్
* క్రిస్పిన్ గ్లోవర్
* థామస్ విల్సన్
 |
| ఛాయాగ్రహణం | డీన్ కండీ |
| కూర్పు | * ఆర్థర్ స్మిట్
* హ్యారీ కెరామిడాస్
 |
| సంగీతం | అలన్ సిల్వర్‌స్ట్రీ |
| నిర్మాణ సంస్థ | ఆంబ్లిన్ ఎంటర్‌టైన్మెంట్ |
| పంపిణీదార్లు | యూనివర్సల్ పిక్చర్స్ |
| విడుదల తేదీ | 1985 జులై 3 (1985-07-03) |
| సినిమా నిడివి | 116 నిమిషాలు |
| దేశం | అమెరికా |
| భాష | ఆంగ్లం |
| బడ్జెట్ | $19 మిలియన్ |
| బాక్సాఫీసు | $388.8 మిలియన్ |

**బ్యాక్ టు ద ఫ్యూచర్** 1985 లో రాబర్ట్ జెమెకిస్ దర్శకత్వంలో విడుదలైన అమెరికన్ వైజ్ఞానిక కల్పనా (సైన్స్ ఫిక్షన్) చిత్రం. ఇందులో మైఖేల్ జె. ఫాక్స్, క్రిస్టోఫర్ లాయిడ్, లియా థాంప్సన్, క్రిస్పిన్ గ్లోవర్, థామస్ విల్సన్ ప్రధాన పాత్రధారులు. 1985 లో ప్రారంభమయ్యే ఈ కథలో మార్టీ మెక్‌ఫ్లై అనే టీనేజీ యువకుడు అతని స్నేహితుడైన ఎమ్మెట్ డాక్ బ్రౌన్ అనే శాస్త్రజ్ఞుడు తయారు చేసిన కాలంలో ప్రయాణించగల కారులో పొరపాటున 1955కి వెళ్ళిపోతాడు. అక్కడ తన యుక్తవయస్సులో ఉన్న తల్లిదండ్రులను ప్రేమలో పడకుండా అడ్డుకుంటాడు. అది భవిష్యత్తులో తన ఉనికికే ప్రమాదం అని తెలుసుకుని వారిని మళ్ళీ తిరిగి కలిపి ఎలాగోలా తిరిగి భవిష్యత్తు కాలానికి తిరిగి వస్తాడు.

## తారాగణం

* మార్టీ మెక్‌ఫ్లైగా మైఖేల్ జె. ఫాక్స్, హైస్కూల్ విద్యార్థి, సంగీత కళాకారుడు కావాలనుకుంటాడు.
* ఎమ్మెట్ డాక్ బ్రౌన్‌గా క్రిస్టోఫర్ లాయిడ్, కాలయంత్రంపై పనిచేసే శాస్త్రవేత్త.

## మూలాలు
# 2004 వేసవి ఒలింపిక్ క్రీడలు

చిహ్నం
ప్రతి నాలుగేళ్లకు ఒకసారి జరిగే వేసవి ఒలింపిక్ క్రీడలు 2004లో గ్రీసు రాజధాని ఎథెన్స్లో జరిగాయి. వీటికే **2004 ఒలింపిక్ క్రీడలు** లేదా 2004 వేసవి ఒలింపిక్ క్రీడలు అని వ్యవహరిస్తారు. ఈ క్రీడలు 2004, ఆగష్టు 13 నుంచి ఆగష్టు 29 వరకు జరిగాయి. ఇందులో 10,625 క్రీడాకారులు, 5501 అధికారులు 201 దేశాల నుంచి పాల్గొన్నారు. 1896లో తొలి ఒలింపిక్ క్రీడలు జరిగిన ఎథెన్స్‌లోనే మళ్ళీ 100 సంవత్సరాల తరువాత 1996లో కూడా ఒలింపిక్స్ నిర్వహించాలనే ఆశ నెరవేరకున్ననూ 2004 క్రీడల నిర్వహణ మాత్రం లభించడం గ్రీసు దేశానికి సంతృప్తి లభించింది.

## అత్యధిక పతకాలు సాధించిన దేశాలు

2004 వేసవి ఒలింపిక్ క్రీడలలో 28 క్రీడలు, 301 క్రీడాంశాలలో పోటీలు జరగగా అత్యధికంగా 36 స్వర్ణ పతకాలను సాధించి అమెరికా తొలి స్థానంలో నిలిచింది. ఆ తరువాతి స్థానాలు చైనా, రష్యాలు పొందినాయి.

| స్థానం
 | దేశం
 | స్వర్ణ పతకాలు
 | రజత పతకాలు
 | కాంస్య పతకాలు
 | మొత్తం
 |
| --- | --- | --- | --- | --- | --- |
| 1
 | అమెరికా
 | 36
 | 39
 | 27
 | 102
 |
| 2
 | చైనా
 | 32
 | 17
 | 14
 | 63
 |
| 3
 | రష్యా
 | 27
 | 27
 | 38
 | 92
 |
| 4
 | ఆస్ట్రేలియా
 | 17
 | 16
 | 16
 | 49
 |
| 5
 | జపాన్
 | 16
 | 9
 | 12
 | 37
 |
| 6
 | జర్మనీ
 | 13
 | 16
 | 20
 | 49
 |
| 7
 | ఫ్రాన్స్
 | 11
 | 9
 | 13
 | 33
 |
| 8
 | ఇటలీ
 | 10
 | 11
 | 11
 | 32
 |
| 9
 | దక్షిణ కొరియా
 | 9
 | 12
 | 9
 | 30
 |
| 10
 | బ్రిటన్
 | 9
 | 9
 | 12
 | 30
 |

## క్రీడలు

|  |  |  |  |
| --- | --- | --- | --- |
| * ఆర్చెరీ  (4)
* అథ్లెటిక్స్  (46)
* బ్యాడ్మింటన్  (5)
* బేస్‌బాల్  (1)
* బాస్కెట్ బాల్  (2)
* బాక్సింగ్  (11)
* కనోయింగ్  (16)
* సైక్లింగ్  (18)
 | * దైవింగ్  (8)
* ఈక్వెస్ట్రియన్  (6)
* ఫెన్సింగ్  (10)
* మైదాన హాకీ  (2)
* ఫుట్‌బాల్  (2)
* జిమ్నాస్టిక్  (18)
* హ్యాండ్‌బాల్  (2)
* జూడో  (14)
 | * పెంటాథ్లాన్  (2)
* రోయింగ్  (14)
* సెయిలింగ్  (11)
* షూటింగ్  (17)
* సాప్ట్‌బాల్  (1)
* స్విమ్మింగ్  (32)
* సింక్రోనైజ్డ్ స్విమ్మింగ్  (2)
* టేబుల్ టెన్నిస్  (4)
 | * టేక్‌వాండో  (8)
* టెన్నిస్  (4)
* ట్రయాథ్లాన్  (2)
* వాలీబాల్  (4)
* వాటర్ పోలో  (2)
* వెయిట్ లిప్టింగ్  (15)
* వీల్ చెయిర్ రేసింగ్
* రెజ్లింగ్  (18)
 |

## 2004 ఒలింపిక్ క్రీడలలో భారత్ స్థానం

2004 ఎథెన్స్ ఒలింపిక్స్‌లో భారత్‌కు ఒకే ఒక్క పతకం లభించింది. పురుషుల డబుల్ ట్రాప్ షూటింగ్‌లో రాజ్య వర్థన్ సింగ్ రాథోడ్ ఒక్కడే రజత పతకం సంపాదించి భారత్‌ పేరును పతకాల పట్టికలో చేర్చాడు. అథ్లెటిక్స్‌లో పలువులు భారతీయ క్రీడాకారులు తొలి రౌండ్‌లోనే నిష్క్రమించారు. జాతీయ క్రీడ హాకీలో 7 వ స్థానం లభించింది.టెన్నిస్‌లో మహేష్ భూపతి, లియాండర్ పేస్ జోడి పురుషుల డబుల్స్‌లో నాల్గవ స్థానం పొంది తృటిలో కాంస్యపతకం జారవిడుచుకున్నారు.

## ఇవీ చూడండి

* ఎలిసా బ్లాంచీ
* 2012 వేసవి ఒలింపిక్ క్రీడలు
* 1912 వేసవి ఒలింపిక్ క్రీడలు

## బయటి లింకులు

* IOC page on Athens
* Athens 2004 Olympic Games coverage by Community-online.com
* Costs of hosting the 2004 Olympics
* Pictures from the opening ceremony
* Pictures backstage from the opening ceremony
* Open Directory Project - 2004 Athens Olympics directory category
* Media coverage:BBC, CBC NBC, and Seven Network Archived 2006-08-20 at the Wayback Machine
* Athens Athlete NOC pins
* History of a stay during the Athens 2004 Olympic Summer Games
* Athens 2004 Olympic pins
* Apology letter to Athens from SI.com

## మూలాలు
# రేడియోకార్బన్ డేటింగ్

రేడియో కార్బన్ డేటింగ్ ప్రయోగం. పాలద్రు లేక్ ఆర్కిలాజికల్ మ్యూజియం, ఫ్రాన్స్.
**రేడియోకార్బన్ డేటింగ్** లేదా కార్బన్ డేటింగ్ అనేది ఆర్గానిక్ పదార్థాలు కలిగిన ఏదైనా వస్తువు వయస్సు తెలుసుకునే పద్ధతి. కర్బన మూలకపు రేడియ ఐసోటోపు అయిన రేడియోకర్బనం అనే మూలకం ద్వారా ఇది సాధ్యమౌతుంది.

ఈ పద్ధతిని 1940 వదశకం చివర్లో *విల్లార్డ్ లిబ్బీ* అనే శాస్త్రవేత్త కనుగొన్నాడు,  1960 లో ఈ విజయానికి రసాయన శాస్త్రంలో నోబెల్ బహుమతి అందుకున్నాడు . ఈ పద్ధతి పురాతత్వ శాస్త్రవేత్తలకి బాగా ఉపయోగపడుతుంది. ఈ పరిశోధనకి గాను 1960 లో లిబ్బీకి నోబెల్ బహుమతి లభించింది. రేడియో కార్బన్ డేటింగ్ ఈ సిద్ధాంతం ఆధారంగా పనిచేస్తుంది. రేడియో కార్బన్ మూలకం నైట్రోజన్, విశ్వకిరణాలు (కాస్మిక్ రేస్) కలవడం ద్వారా అనునిత్యం ఏర్పడుతూనే ఉంటుంది. ఇలా ఏర్పడ్డ రేడియా కార్బన్ వాతావరణంలో ఉన్న ఆక్సిజన్తో కలిసి రేడియో యాక్టివ్ కార్బన్ డయాక్సైడ్ ఏర్పడుతుంది. ఇది కిరణజన్య సంయోగక్రియ ద్వారా మొక్కల్లోకి చేరుతుంది. జంతువులు ఈ మొక్కలను తినడం ద్వారా అది వాటి శరీరంలోకి చేరుతుంది. ఆ చెట్లు గానీ జంతువులు గానీ చనిపోయినప్పుడు వాటిలో ఉన్న రేడియో కార్బన్ నెమ్మదిగా నశించడం ప్రారంభిస్తుంది. దీన్నే *రేడియోయాక్టివ్ డికే* అని వ్యవహరిస్తారు. ఏదైనా కొయ్య, లేదా చనిపోయిన కళేబరం లేదా ఎముకలో ఈ రేడియో కార్బన్ ను కొలవడం ద్వారా అది ఎంత పాతదో కనుక్కోవచ్చు. వస్తువు ఎంత పాతదైతే అందులో అంత తక్కువ రేడియోకార్బన్ ఉంటుంది. రేడియోకార్బన్ అర్ధజీవిత కాలం (ఏదైనా పదార్థంలో రేడియోధార్మిక పదార్థం సగం నాశనం కావడానికి పట్టే సమయం) సుమారు 5,730 ఏళ్ళు. కాబట్టి ఈ పద్ధతిని ఉపయోగించి సుమారు 50,000 ఏళ్ళ వయసు కలిగిన వస్తువులను కనుక్కోవచ్చు.

## పద్దతి

జంతువు లేక మొక్క చనిపోయినప్పుడు కార్బను గ్రహించడం ఆగి పోతుంది. ఆ క్షణం నుంచి C-14 ప్రక్రియ ఒకటే నిరంతరం నడుస్తూ ఉంటుంది. C-12 రేడియోధార్మిక పదార్థం కాకపోవడం వలన మృత జంతువులలోని C-14, C-12 ల నివృత్తి స్థిరంగా ఉండకుండా నిరంతరం మారుతుంది. మరణించిన తర్వాత కాలం, వాటిలోని C-14 క్రియాశీలత, C-14, C-12 ల నిష్పత్తిని తీసి కాలు వచ్చు. దీనినే కార్బన్ వయస్సు మాపనం అంటారు. దీని ఉపయోగం పురాతన అవశేషాలను లేక శిలాజాలను, వాస్తవ ముద్రిత కాలాన్ని నిర్థారించుటకు ఉపయోగపడుతుంది. ఈ విధమైన పద్ధతుల ద్వారా శిలాజాల కాలాన్ని నిర్ధారిస్తే వాటిని కాల మాపనం ప్రకారం ఒక సమూహంలో ఉంచి ఆ కాలంలో ఉన్న సజీవవులను గురించిన సమాచారాన్ని పొందటం సులభమవుతుంది.

ఈ క్రియ క్రింది విధంగా సూచించబడింది:

 WIKINIUM\_MATH\_PH\_0
ఈ ప్రతిచర్యకు అవసరమైన న్యూట్రాన్లు విశ్వ కిరణాలు వాతావరణంలోకి చేరుకున్నప్పుడు అణువులతో చర్య తీసుకోవడం ద్వారా పొందబడతాయి. ఈ రేడియోధార్మిక కార్బన్ ను c 14 సజీవ చెట్లు, పొదలు గ్రహిస్తాయి . ఇది CO2 స్థితిలో ఆమోదించబడింది. మొదట్లో తక్కువగా ఉన్న కార్బన్ 14 మొత్తం రోజుల్లో పెరిగే అవకాశం ఉంది. ఇది రేడియేషన్ కారణంగా కూడా తగ్గిపోతుంది. ఒక దశలో కార్బన్ c 14 మొత్తం స్థిరంగా ఉంటుంది, రేడియోధార్మిక సమతౌల్యానికి చేరుకుంటుంది. ఈ మొత్తం గ్రాము కార్బన్ 19 Bq- బెకర్. అందువల్ల, రేడియేషన్ కారణంగా బొగ్గు 14 మొత్తం తగ్గుతూనే ఉంటుంది. చార్‌కోల్ 14 యొక్క సగం జీవితం 5600 సంవత్సరాలు. పాత చెక్క ముక్క నుండి దాని ప్రాచీనతను లెక్కించడానికి దీనిని ఉపయోగించవచ్చు.

ఉదాహరణకు, మీకు తెలిసిన ఫార్ములా నుండి పాత లాగ్ నుండి సెకనుకు 14 సంఖ్యలు వస్తే:

 WIKINIUM\_MATH\_PH\_2
 WIKINIUM\_MATH\_PH\_4
 WIKINIUM\_MATH\_PH\_6
అది వ్రాద్దాం.
కానీ

 WIKINIUM\_MATH\_PH\_8
 WIKINIUM\_MATH\_PH\_10
 WIKINIUM\_MATH\_PH\_12
సంవత్సరాలు.
కాబట్టి ఆ చెక్క ముక్క దాదాపు 2500 సంవత్సరాల నాటిది.

## మూలాలు
# వార్తాపత్రిక

స్వాతంత్ర్యం సిద్ధించిన వార్తతో ఆంధ్రపత్రిక
తెలుగు వార్తా పత్రికలలలో దాదాపు 9 రకాల దినపత్రికలు, ఐదారు పక్షపత్రికలు వెలువడుతున్నాయి. ప్రజాభిప్రాయాన్ని ప్రభావితం చేయటంలో ఇవి ముఖ్యమైన పాత్ర పోషిస్తున్నాయి

## దినపత్రికలు

తెలుగు దినపత్రికలు ప్రతి ఒక్క జిల్లా కేంద్రం నుండి ప్రచురణ మొదలుపెట్టి, స్థానిక వార్తలను జిల్లా సంచికలలో ప్రచురించటంతో, ప్రజలకు పత్రికలు చేరువయ్యాయి. 2010 లో కొన్ని పత్రికలు శాసనసభ నియోజక వర్గ వారీగా ప్రత్యేక పేజీలు ఇవ్వడం మొదలు పెట్టాయి. వీటిలో కొన్ని అంతర్జాలంలో కూడా చదివే అవకాశం కలిగి ఉన్నాయి. అయితే ఏ పత్రిక కూడా ముఖ్యమైన వ్యాసాలను అంతర్జాలంలో శాశ్వతంగా నిల్వ చేయకపోవటంతో, చారిత్రక, విశ్లేషణ వ్యాసాల వల్ల పరిశోధకులకు ఉపయోగం లేకుండా పోతుంది. ఆంగ్ల పత్రికలలో ముఖ్యంగా ది హిందూ మాత్రమే శాశ్వతంగా వార్తా వ్యాసాలను నిల్వ చేస్తున్నది.

#### 2012 నాటికి వెలువడుతున్నవి

* ఆంధ్రజ్యోతి
* ఆంధ్రప్రభ
* ఆంధ్రభూమి
* ఈనాడు
* కృష్ణా పత్రిక
* ప్రజాశక్తి
* సాక్షి
* సూర్య
* వార్త
* చైతన్యవారధి
* విశ్వం వాయిస్ తెలుగు దినపత్రిక

Archived 2021-03-04 at the Wayback Machine

* నమస్తే తెలంగాణ
* తెలంగాణ కలం
* యువ తెలంగాణా
* ప్రయోక్త మాసపత్రిక

#### గతం

* ఆంధ్రపత్రిక
* ఉదయం
* తెలుగుజ్యోతి

## ఆంధ్రప్రదేశ్ లో ఆంగ్ల దినపత్రికలు

* ది హిందూ
* టైమ్స్ ఆఫ్ ఇండియా
* దక్కన్ క్రానికల్
* ఇండియన్ ఎక్స్ ప్రెస్

## ఇవి కూడా చూడండి

* ఎల్లో జర్నలిజం

## మూలాలు

## వెలుపలి లంకెలు
# భారత జనాభా లెక్కలు

పశ్చిమ సిక్కింలోని రిన్‌చెంగ్‌పాంగ్ సమీపంలోని పరేంగావ్‌లో 2011 - జనగణన
2011 నాటికి భారతదేశంలో జనాభా లెక్కలను 15 సార్లు నిర్వహించారు.1872 లో బ్రిటిష్ రాజప్రతినిధి మాయో ఆధ్వర్యంలో ప్రతి 10 సంవత్సరాలకు ఒకసారి దీనిని చేపట్టారు. మొదటి పూర్తి జనాభా గణన 1881లో తీసుకోబడింది. 1949 తరువాత, దీనిని భారత ప్రభుత్వ హోం వ్యవహారాల మంత్రిత్వ శాఖ క్రింద, భారత రిజిస్ట్రార్ జనరల్, జనగణన కమిషనర్ నిర్వహించారు. 1951 నుండి జనాభా లెక్కలన్నీ 1948 భారత జనాభా గణాంకాల చట్టం ప్రకారం జరిగాయి.చివరి జనాభా గణన 2011లో జరిగింది, తదుపరి జనాభా గణన 2021లో జరగాల్సి ఉంది. చారిత్రాత్మకంగా, సమాచార సేకరణ, సమాచార వ్యాప్తి మధ్య చాలా కాలం ఉంది.

## స్వాతంత్ర్యానికి ముందు జనాభా లెక్కలు

### అవలోకనం

* 1872 భారత జనాభా లెక్కలు1872
* 1881 భారత జనాభా లెక్కలు
* 1891 భారత జనాభా లెక్కలు
* 1901 భారత జనాభా లెక్కలు
* 1911 భారత జనాభా లెక్కలు
* 1921 భారత జనాభా లెక్కలు
* 1931 భారత జనాభా లెక్కలు
* 1941 భారత జనాభా లెక్కలు

## స్వతంత్ర భారతదేశ జనాభా లెక్కలు

* 1951 భారత జనాభా లెక్కలు
* 1961 భారత జనాభా లెక్కలు
* 1971 భారత జనాభా లెక్కలు
* 1981 భారత జనాభా లెక్కలు
* 1991 భారత జనాభా లెక్కలు
* 2001 భారత జనాభా లెక్కలు
* 2011 భారత జనాభా లెక్కలు
* 2027 భారత జనాభా లెక్కలు

## ఇవి కూడా చూడండి

* జనాభా

* జనాభా గణన

* ఆంధ్రప్రదేశ్ జనాభా గణాంకాలు

* తెలంగాణ నగరాల జాబితా జనాభా ప్రకారం

* తెలంగాణ జనాభా గణాంకాలు

## మూలాలు

## బాహ్య లింకులు
# ఉత్తర

అభిమన్యునికి వీడ్కోలు పలుకుతున్న ఉత్తర.
**ఉత్తర** విరాటుడు కుమార్తె. ఉత్తరుడు ఈమె సహోదరుడు.

ఉత్తర విరాటరాజు, సుధేష్ణ కూఁతురు. ఉత్తరుని చెల్లెలు. అభిమన్యుని భార్య. పరీక్షిత్తుని తల్లి. ఈమెకు అర్జునుఁడు అజ్ఞాతవాసమపుడు బృహన్నల అను నామములో నాట్యము కఱపెను. అశ్వత్థామ ప్రయోగించిన అపాండవాస్త్రము ఈమెగర్భమున ఉండిన పిండమును హింసింపఁగా ఆ వేదనను ఈమె సహింపనోపక సంకటపడుటనుచూచి కృష్ణుఁడు ఈమెగర్భము ప్రవేశించి యాపిండమును రక్షించెను. కాన ఆబిడ్డకు పరీక్షిత్తు అను పేరు కలిగెను.

పాండవులు తమ అజ్ఞాతవాసం విరాటుని కొలువులో చేసారు. అర్జునుడు తను ఇంద్రలోకంలో అప్సరసల వద్ద నేర్చుకున్న నాట్యము ఉత్తరకు నేర్పించాడు. తరువాత అర్జునుడు ఉత్తరను తన కుమారుడు అభిమన్యునితో వివాహము చేసాడు. అభిమన్యుడు పిన్న వయసులోనే కురుక్షేత్ర సంగ్రామంలో మరణించాడు. అభిమన్యుడు మరణించే సమయమునకు ఉత్తర గర్భందాల్చి ఉన్నది. ఆమెకు పుట్టిన కుమారుడు పరీక్షిత్తు. యధిష్టురుని తరువాత హస్తినాపురానికి పరీక్షిత్తు రాజు అయ్యాడు.

## చూడండి

* మహాభారతం
* కురుక్షేత్ర సంగ్రామం
# కాకతీయ శిలాతోరణ ద్వారం

| కాకతీయ శిలాతోరణ ద్వారం |
| --- |
|  |
| Interactive map of the కాకతీయ శిలాతోరణ ద్వారం area |
| General information |
| Type | ఆర్చి |
| Location | వరంగల్, తెలంగాణ, భారత దేశం |
| Completed | 12 వ శాతాబ్దం |

దక్షిణ భారత దేశంలోని కాకతీయ సామ్రాజ్యానికి ప్రతీకగా నిలుస్తుంది కాకతీయ శిలా తోరణ స్తంభం. ప్రస్తుత తెలంగాణ రాష్ట్ర రాజముద్రలో స్థానం పొందింది. కాకతీయులు తమ చిహ్నంగా నిర్మించుకున్న దీనిని **వరంగల్ గేట్** గా పరిగణిస్తారు. ఇది ప్రస్తుతం తెలంగాణ రాష్ట్రం లోని వరంగల్ (పట్టణ) జిల్లాలో ఉంది.

## చరిత్ర

ఇది కాకతీయ సామ్రాజ్యము కాలంలో సుమారు 12 వ శతాబ్దంలో నిర్మించారు. దీనిని ఢిల్లీ సుల్తానుల రాజ్య ప్రారంభం కంటే ముందుగానే నిర్మించారు. దీనిని కాకతీయుల "కీర్తి తోరణం"గా భావిస్తారు.

## వర్ణన

తోరణాల నిర్మాణం భారతీయ ఆలయ వాస్తులో సాంచి స్తూపం చుట్టూ శాతవాహన రాజైన శ్రీ శాతకర్ణిచే క్రీ.పూ.2 వ శతాబ్ది కాలంలో నిర్మించబడిన రాతి ఆవారం, మధ్యలో నాలుగు దిశలా నాలుగు తోరణ ద్వారాల నిర్మాణంతో ప్రవేశపెట్టబడింది. తోరణ నిర్మాణానికి సంబంధించిన ప్రాథమిక సూత్రాన్ని అందులోంచే గ్రహించినప్పటికీ, తమదైన శైలిలో అందమైన మార్పులన్నిటినీ చేసి అందులోంచి ఒక విశిష్టమైన నిర్మాణాన్ని సాధించి, కాకతీయ తోరణంగా ప్రతిష్ఠించి, శిల్పకళలో తమ ప్రతిభను చాటుకున్నారు కాకతీయ కాలపు శిల్పులు. తెలుగు ప్రజల కళాదృష్టికి, అభిరుచికి, కాకతీయుల కాలపు శిల్పుల కళా ఔన్నత్యానికి నిదర్శనాలుగానూ, అందులో వారి ప్రతిభను చాటి చెప్పే కీర్తి తోరణాలుగానూ ఆ శిలా తోరణాలు ఇప్పటికీ నిలిచి ఉన్నాయి.
వరంగల్ కోటలో నాలుగు కాకతీయ తోరణాలు సమానదూరాలలో విస్తరించి దర్శనమిస్తాయి. చూడ్డానికి ఓ అలంకారపు ద్వారంలా కనిపించినా అందులో తెలుసుకోవాల్సిన అంశాలెన్నో ఉన్నాయి.
కాకతీయ తోరణం కేవలం అలంకారం కోసం చేసిన డిజైన్‌ కాదు. దాని మీద కాకతీయుల పాలనా వైభవమంతా పూసగుచ్చినట్టుగా ఉంటుంది. వాళ్ల ఏలుబడిలో ఏయే అంశాలకు ప్రాధాన్యమిచ్చారో తెలియజేస్తుంది. నిలబడ్డ నాలుగు పిల్లర్లు వాళ్ల పాలనలో ధర్మం నాలుగు పాదాల మీద నడిచిందనడానికి నిదర్శనం. చివరి రెండు పిల్లర్ల మీద ఇరుపక్కల గర్జించిన సింహాలు కాకతీయుల ఎదురులేని నాయకత్వానికి చిహ్నం. దాని పక్కన తల పైకెత్తిన మొసలి జలకళకు ప్రతీతి. ఎందుకంటే కాకతీయుల కాలంలో చెరువుల కుంటలు కాలువల్లో పుష్కలంగా నీళ్లుండేవి. నీళ్లు ఎక్కడైతే ఉంటాయో అక్కడ మొసళ్లు మెండుగా ఉంటాయి. ఇకపోతే తోరణం నిండా లతలు, తీగలు పారే గొలుసుకట్టు చెరువుల్ని, కుంటల్నీ సూచిస్తాయి. అపార జలరాశి పరవళ్లు తొక్కడంతో ఆ కాలంలో పంటలు బాగా పండేవి. కాకతీయుల కాలంలో ప్రజలకు ఆకలి బాధ ఎలావుంటుందో తెలియదంటే అతిశయోక్తి కాదు. ఇకపోతే పైన ఇరువైపులా రెండు హంసలు కాకతీయుల పారదర్శక పాలనకు నిదర్శనం. హంస కింద ఇరువైపుల చేతులు పైకెత్తిన కుబేరుల విగ్రహాలు ఆర్థిక పరిపుష్టికి సంకేతం. మొసలి కింది భాగంలో వజ్ర వైఢూర్యాల దండలు కాకతీయుల వైభవానికి చిహ్నం. అప్పట్లో రత్నాలు రాశులుగా పోసి అమ్మకున్నా ఆర్థికపురోగతి అద్భుతంగా ఉండేదని సంకేతం. కిందిభాగాన బోర్లించిన ఏడు పూర్ణకుంభాలు గ్రామదేవతల ప్రతిబింబాలు. వాటినే సప్తమాతృకలు అని కూడా పిలుస్తారు. స్తంభం మధ్యభాగంలో చేపల బొమ్మలు ఓ వెలుగు వెలిగిన మత్స్య పరిశ్రమకు సంకేతం.

## మూలాలు

## ఇతర లింకులు

## యివి కూడా చూడండి

* కాకతీయులు
* కాకతీయుల కళాపోషణ
# తెలంగాణ అధికారిక చిహ్నం

తెలంగాణ రాజముద్ర
**తెలంగాణ అధికారిక చిహ్నం** వృత్తాకారంలో ఉంటుంది, ఈ చిహ్నం బయటి వృత్తం గోధుమ, అంతరవృత్తం చిలకపచ్చ రంగులో ఉంటాయి. వాటి మధ్యలో పైభాగంలో గవర్నమెంట్ ఆఫ్ తెలంగాణ అని ఆంగ్లంలో, దాని కింద తెలంగాణ ప్రభుత్వం అని తెలుగు, ఉర్దూ భాషల్లో ఉంటుంది. మధ్య వృత్తంలో కాకతీయ కళా తోరణం, దాని మధ్యలో చార్మినార్ గుర్తు, దానిపై మూడు సింహాల చిహ్నం ఉంటాయి. బాహ్య వలయం దిగువన "సత్యమేవ జయతే" అని ఉంటుంది. నాలుగున్నరకోట్ల ప్రజలు కలలుగన్న బంగారు తెలంగాణ, పచ్చని తెలంగాణ నూటికినూరుపాళ్లు ప్రతిబింబించేలా ఈ లోగోను ప్రముఖ చిత్రకారుడు ఏలె లక్ష్మణ్ రూపొందించారు.

## రాజముద్రలో భావం

తెలంగాణ సర్కారు కోసం రూపొందించిన లోగోలో దేశభక్తి, సంస్కతి, సంప్రదాయాలు, చరిత్రతో పాటు మానవ మనుగడ వంటి అనేక అంశాలు మిళితమయ్యాయి. అందరూ కోరుకునే బంగారు తెలంగాణను గుర్తుచేసేందుకు బంగారు వర్ణంతో వలయం. నాలుగు సింహాల చిహ్నం, అశోకుడి విజయచక్రంతో పాటు అందమైన ఔటర్ లైన్లు కనిపిస్తాయి.

తెలుగు, ఉర్దూ, ఇంగ్లిషు భాషల్లో తెలంగాణ ప్రభుత్వము, తెలంగాణ సర్కార్, గవర్నమెంట్ ఆఫ్ తెలంగాణ పదాలు స్పష్టంగా దర్శనమిస్తాయి. దిగువన సత్యమేవ జయతే అని సంస్కృతంలో కూడా పొందుపరిచారు. కాకతీయుల కళావైభవాన్ని స్ఫురించే తోరణం, ప్లేగు వ్యాధి సోకి వందలాది మంది ప్రాణాలు కోల్పోతే బతుకుకు చిహ్నంగా నిర్మించిన చార్మినార్ గుర్తులు లోగోలో నిండిపోయాయి. లోగో ఏ సైజులో ఉన్నా వీక్షించేందుకు స్పష్టత సంతరించుకుంది. ఇంక్‌తో ముద్రవేస్తే అచ్చుగుద్దినట్లే ఉండేందుకు అనువుగా దీని రూపు సంతరించుకుంది.

## ఏలె లక్ష్మణ్ అభిప్రాయాలు

తెలంగాణ రాష్ట్ర చిహ్నం రూపొందించిన ఈయన తన లోగో రూఫొందించడానికి గల కారణాలను వివరించారు. బంగారు తెలంగాణ సాధించినందుకు గుర్తుగా బంగారు వలయాన్ని వేశారు. కాకతీయుల వైభవానికి చిహ్నంగా తోరణాన్ని వేసి పాడిపంటలు పండాలని అభిలషించారు. అలాగే హైదరాబాద్‌లో ప్లేగు వ్యాధి సోకి వందలాది మంది చనిపోయినప్పుడు జీవితాలను గుర్తుచేస్తూ నిర్మించిన చార్మినార్‌ను జోడించారు. ప్రతి మనిషి సుఖశాంతులు, ఆయురారోగ్యాలతో జీవించాలన్నదే తన అభిమతంగా వివరించారు. లోగోలో పచ్చని రంగు డామినేట్ చేస్తుంది. అది శాంతికి గుర్తుగా భావిస్తాం. తెలంగాణ కూడా ఎల్లప్పుడూ శాంతితో వర్ధిల్లాలి. రెండు రంగులతోనే రాజముద్రను పూర్తి చేశారాయన.

## మూలాలు